# Amerikansk Blåbær

### Fra Wikipedia, den frie encyklopædi

Du har nye beskeder (forskel fra næstsidste redigering).

| Amerikansk Blåbær | ?

Amerikansk Blåbær (Vaccinium corymbosum) med modne og umodne bær.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Ericales (Lyng-ordenen)
Familie: | Ericaceae (Lyng-familien)
Slægt: | Vaccinium (Bølle-slægten)
Art: | Vaccinium corymbosum

Amerikansk Blåbær er en løvfældende busk med en opret, noget åben, riset vækstform. Barken er først glat og lysegrøn, senere bliver den rød, og til sidst er den gråbrun. Knopperne sidder spredt, de er små og lidt "pjaltede" at se på. Bladene er ægformede, ovale eller elliptiske med hel rand. Oversiden er friskt grøn, mens undersiden er noget lysere. Høstfarven er klart rød. Blomstringen strækker sig over 3-4 uger af maj og juni. Blomsterne er hvide og krukkeformede. De sidder tæt sammen i korte klaser. Bærrene bliver blåsorte med et lyseblåt vokslag. I den forreste ende ses et rundt ar. Frøene modner godt og spirer villigt.

Ikke-synlige træk

Rodnettet ligger højt i jorden, og det er meget fint forgrenet, filtdannende, siger man. Planten er afhængig af samlivet med en svamp (mycorrhiza). Bærrene virker maveregulerende: Samlende på "løs" mave, og løsnende på "hård" mave.

Størrelse

1,5 x 2 m (15 x 20 cm/år).

Hjemsted

Amerikansk Blåbær gror i krat på bjergskråninger og højmoser i Alleghany-bjergene (Øst-USA), hvor planten findes på våd og sur bund sammen med bl.a. Bregnepors, Hede-Melbærris, Krybende Bjergte, Prunus pensylvanica, Smalbladet Kalmia, Sump-Eg og Weymouth-Fyr.

Anvendelse

Busken plantes mest for sine eftertragtede bær, blåbærrene, men den er meget smuk som prydbusk både underblomstringen og mens den er klædt i røde høstfarver.

Sorter

- Vaccinium corymbosum 'Berkeley'
- Vaccinium corymbosum 'Blue Crop'
- Vaccinium corymbosum 'Dennise Blue'
- Vaccinium corymbosum 'Duke'
- Vaccinium corymbosum 'Goldtraube'
- Vaccinium corymbosum 'Hardyblue'
- Vaccinium corymbosum 'Heerma'
- Vaccinium corymbosum 'Jersey'
- Vaccinium corymbosum 'Patriot'

## [redigér] Kilde

- Sten Porse: Plantebeskrivelser, DCJ 2003 (CD-Rom).

| Wikimedia Commons har medier relateret til: Amerikansk Blåbær

Hentet fra "http://da.wikipedia.org../../../a/m/e/Amerikansk_Bl%C3%A5b%C3%A6r_4324.html"

Kategorier: Taksonomisk beskrevet | Buske | Surbundsplanter | Hvide blomster | Nytteplanter fra Amerika

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Español
- Suomi
- Nederlands
- Polski
- Svenska